
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2017. gada 28. marta noteikumos Nr. 172 "Bezdarbnieku uzskaites un reģistrēto vakanču informācijas sistēmas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Grozījumi Ministru kabineta 2017. gada 28. marta noteikumos Nr. 172 “Bezdarbnieku uzskaites un reģistrēto vakanču informācijas sistēmas noteikumi” (turpmāk - Noteikumu projekts) ir izstrādāti pēc Labklājības ministrijas iniciatīvas un saskaņā ar citos normatīvajos aktos noteikto. 
1.2. Mērķis
Mērķa apraksts
Noteikumu projekts ir izstrādāts ar mērķi pilnveidot tiesisko regulējumu, nodrošinot tā atbilstību citos normatīvajos aktos noteiktajam. 
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Nodarbinātības valsts aģentūra (turpmāk - Aģentūra) izmanto Bezdarbnieku uzskaites un reģistrēto vakanču informācijas sistēmu (turpmāk - Informācijas sistēma), lai īstenotu valsts politiku bezdarba samazināšanas un bezdarbnieku, darba meklētāju un bezdarba riskam pakļauto personu atbalsta jomā. Informācijas sistēmas darbība tiek reglamentēta Ministru kabineta 2017. gada 28. marta noteikumos Nr. 172 “Bezdarbnieku uzskaites un reģistrēto vakanču informācijas sistēmas noteikumi” (turpmāk – Noteikumi).
Problēmas un risinājumi
Problēmas apraksts
Noteikumi ir izdoti saskaņā ar Bezdarbnieku un darba meklētāju atbalsta likuma 4. panta trīspadsmito daļu, kurā ir noteikts, ka Ministru kabinets nosaka Informācijas sistēmas struktūru, tajā iekļaujamos datus un to apstrādes noteikumus un kārtību. Vienlaikus Noteikumi nosaka arī Informācijas sistēmas pārzini un nosacījumu piekļuves nodrošināšanai valsts informācijas sistēmā iekļautajai informācijai, kas nav minēti Bezdarbnieku un darba meklētāju atbalsta likuma 4. panta trīspadsmitajā daļā. 
Savukārt Valsts informāciju sistēmu likuma 5. panta (12) daļā ir noteikts, ka Ministru kabinets izdod noteikumus, lai, tai skaitā, norādītu:
- valsts informācijas sistēmas pārzini;
- nosacījumus piekļuves nodrošināšanai valsts informācijas sistēmā iekļautajai informācijai.
Risinājuma apraksts
Ievērojot minēto, Noteikumu projekts paredz papildināt Noteikumu izdošanas pamatojumu ar atsauci uz Valsts informācijas sistēmu likuma 5. panta (12) daļu, kā arī attiecīgi ir papildināts Noteikumu 1. punkts.
Problēmas apraksts
2024. gada 19. novembrī pieņemti Ministru kabineta noteikumi “Grozījumi Ministru kabineta 2014. gada 11. marta noteikumos Nr. 134 "Noteikumi par vienoto veselības nozares elektronisko informācijas sistēmu", kas cita starpā paredzēja, ka turpmāk Veselības informācijas sistēmas pārzinis ir sabiedrība ar ierobežotu atbildību "Latvijas Digitālās veselības centrs" (iepriekš Nacionālais veselības dienests).
Saskaņā ar Ministru kabineta 2024. gada 19. novembra protokola Nr. 49 27. § 3.4. punktu Labklājības ministrijai jāveic attiecīgi grozījumi Noteikumos līdz 2025. gada 1. septembrim.
Risinājuma apraksts
Noteikumu 12.2. apakšpunktā ir noteikts, ka datus par personas darbnespējas periodiem sniedz Nacionālais veselības dienests, attiecīgi Noteikumu projekts paredz precizēt Noteikumu 12.2. apakšpunktu, nosakot, ka minētos datus sniedz SIA “Latvijas Digitālās veselības centrs”.
Problēmas apraksts
2026. gada 22. janvārī Saeimā pieņemts likumprojekts “Grozījumi Bezdarbnieku un darba meklētāju atbalsta likumā” (1010/Lp14), kas paredz atteikties no darba meklētāja statusa piešķiršanas un administrēšanas, vienlaikus saglabājot personām, kuras neatbilst bezdarbnieka statusam, pakalpojumus (līdzīgi kā bezdarba riskam pakļautajām personām).
Risinājuma apraksts
Ievērojot, ka darba meklētāja statuss turpmāk netiks piešķirts, nepieciešams veikt atbilstošus tehniskus grozījumus Noteikumu 2.2., 2.7., 5.1., 6.1., 6.2. un 7.16.3. apakšpunktā.
Problēmas apraksts
Noteikumu 7.18. apakšpunkts paredz apstrādāt informācijas sistēmā datus par personas ienākumiem, kas sasniedz vai pārsniedz Ministru kabineta noteikto obligāto iemaksu objekta minimālo apmēru, ja persona ir sociāli apdrošināta kā pašnodarbinātais (apdrošināšanas perioda sākuma datums, apdrošināšanas perioda beigu datums).
Savukārt 2026. gada 22. janvārī Saeimā pieņemts likumprojekts “Grozījumi Bezdarbnieku un darba meklētāju atbalsta likumā” (1010/Lp14), kas paredz turpmāk izvērtēt personas ar valsts sociālās apdrošināšanas obligātajām iemaksām apliekamos ienākumus arī, ja tie nesasniedz obligāto iemaksu objekta minimālo apmēru.
Risinājuma apraksts
Lai nodrošinātu Bezdarbnieku un darba meklētāju atbalsta likumā noteikto prasību izvērtēšanu, nepieciešams precizēt Noteikumu 7.18. apakšpunktu nosakot, ka informācijas sistēmā apstrādā datus par personas ienākumiem, ja persona ir sociāli apdrošināta kā pašnodarbinātais (apdrošināšanas perioda sākuma datums, apdrošināšanas perioda beigu datums).
Problēmas apraksts
Saskaņā ar 2024. gada 18. jūlija grozījumiem Brīvprātīgā darba likumā 2025. gada 1.jūnijā stājās spēkā grozījums Brīvprātīgā darba likuma 10. pantā, kas paredz patstāvīgas Brīvprātīgā darba informācijas sistēmas izveidi.
Risinājuma apraksts
Ievērojot, ka izstrādes procesā ir Ministru kabineta noteikumu projekts “Brīvprātīgā darba informācijas sistēmas noteikumi”, nepieciešams svītrot Noteikumu 5.4. apakšpunktu un 11. punktu, kurā ir iekļauti ar brīvprātīgo darbu saistītie dati, kā arī attiecīgi precizēt Noteikumu izdošanas pamatojumu.
Problēmas apraksts
Saskaņā ar Noteikumu 17. punktā Informācijas sistēmā uzkrātos personas datus glabā 10 gadus no bezdarbnieka vai darba meklētāja statusa zaudēšanas dienas, bezdarba riskam pakļautās personas dalības pabeigšanas preventīvajā bezdarba samazināšanas pasākumā vai piecus gadus no personas autentifikācijas informācijas sistēmā. Savukārt datus, kuru glabāšanas termiņš informācijas sistēmā ir beidzies, glabā informācijas sistēmas datu arhīvā. 
Atsevišķos nodarbinātības pasākumos ir paredzēti ierobežojumi atkārtotai dalībai, piemēram, subsidētās nodarbinātības pasākumā bezdarbnieks nevar tikt atkārtoti iesaistīts pie tā paša darba devēja, bet pasākumos komercdarbības vai pašnodarbinātības uzsākšanai bezdarbnieks nevar atkārtoti saņemt finansiālu atbalstu biznesa plāna īstenošanai, ja šāds atbalsts kādreiz jau tika piešķirts. Tāpat nodarbinātības atbalsta pasākumu īstenošanas nosacījumi tiek regulāri pārskatīti, kas nozīmē, ka pastāv iespēja, ka tiks paredzēti arī jauni ierobežojumi. Attiecīgi, lai pārliecinātos par personas atbilstību dalībai aktīvajos nodarbinātības pasākumos izvirzītajām prasībām, Aģentūras rīcībā jābūt arī vēsturiskajiem datiem personificētā veidā. 
Risinājuma apraksts
Lai nodrošinātu skaidru datu glabāšanas nolūku, Noteikumu projekts paredz papildināt Noteikumu 17. punktu, norādot, ka datus, kuru glabāšanas termiņš informācijas sistēmā ir beidzies, glabā informācijas sistēmas datu arhīvā, lai nodrošinātu personas atbilstības pārbaudi dalībai Aģentūras organizētajos pasākumos.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nodarbinātības valsts aģentūra
Nevalstiskās organizācijas
-
Cits
-
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://vktap.mk.gov.lv/legal_acts/headers/c42af792-bc19-4ab3-acd5-6bd2c1fd9f69/public_participations
6.3. Sabiedrības līdzdalības rezultāti
Publiskās apspriešanas rezultātā viedokļi nav saņemti.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Nodarbinātības valsts aģentūra
Sabiedrība ar ierobežotu atbildību “Latvijas Digitālās veselības centrs”
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
-
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
-
8.1.3. uz informācijas sabiedrības politikas īstenošanu
Vai projekts skar šo jomu?
-
8.1.4. uz Nacionālā attīstības plāna rādītājiem
Vai projekts skar šo jomu?
-
8.1.5. uz teritoriju attīstību
Vai projekts skar šo jomu?
-
8.1.6. uz vidi
Vai projekts skar šo jomu?
-
8.1.7. uz klimatneitralitāti
Vai projekts skar šo jomu?
-
8.1.8. uz iedzīvotāju sociālo situāciju
Vai projekts skar šo jomu?
-
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
-
8.1.10. uz dzimumu līdztiesību
Vai projekts skar šo jomu?
-
8.1.11. uz veselību
Vai projekts skar šo jomu?
-
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
-
8.1.13. uz datu aizsardzību
Vai projekts skar šo jomu?
Jā
Apraksts
Noteikumu projekts paredz mainīt tiesību subjektu, kas sniedz datus par personas darbnespējas periodiem. Šo grozījumu nepieciešamība un pamatojums sniegts Noteikumu anotācijas 1.3. sadaļā. Citi personas datu apstrādes faktiskie un tiesiskie apstākļi nemainās. Tādēļ personas datu apstrādes nolūka, tiesiskā pamata un personas datu apjoma izvērtēšana netiks veikta, jo šie apstākļi paliek nemainīgi.

Noteikumu projekts paredz arī pārtraukt veikt personas datu apstrādi, kas saistīta ar darba meklētāja statusa turpmāko piešķiršanu un brīvprātīgo darbu saistīto datu apstrādi šajā sistēmā. Ņemot vērā to, ka grozījumu būtība ir personas datu apstrādes pārtraukšana, tad netiek atspoguļota informācija par personas datu apstrādes nolūka, tiesiskā pamata un personas datu nepieciešamības pamatojuma izvērtējums. Vienlaikus vēsturiskie personas dati, kas sistēmā apstrādāti līdz ar šo Noteikumu grozījumu pieņemšanas dienu, glabāsies atbilstoši Noteikumu 17. punktā noteiktajam.
8.1.14. uz diasporu
Vai projekts skar šo jomu?
-
8.1.15. uz profesiju reglamentāciju
Vai projekts skar šo jomu?
-
8.1.16. uz bērna labākajām interesēm
Vai projekts skar šo jomu?
-
8.2. Cita informācija
Cita informācija
-

